19. in 20. aprila bo v AREA Science Park v Trstu potekal

**#AttractYoung, hackathon za nove rešitve družbenih izzivov prihodnosti**

**Prijave do 15. marca!**



Med dvodnevnim hackathonom bomo iskali rešitve za prihodnje družbene izzive, ki bodo temeljile na detektorjih in imaging (slikovni) tehnologiji: imigracija, družbene neenakosti, integracija, onesnaževanje, ohranitev kulturne dediščine, družbena osamitev, težave povezane z zdravjem, težave povezane s staranjem prebivalstva in podobno.

#AttractYoung bo potekal v Trstu **19. In 20. aprila** v organizaciji AREA Science Park, Elettra Sincrotrone Trieste, INFN Trieste – Istituto Nazionale di Fisica Nucleare, v sodelovanju s pobudo ATTRACT, v katero so vključene nekatere od vodilnih znanstvenih organizacij v Evropi: CERN (European Organization for Nuclear Research), l’European Southern Observatory (ESO), European Synchrotron Radiation Facility (ESRF) in European Molecular Biology Laboratory (EMBL).

Dogodek se bo odvijal v angleškem jeziku, prijavite se lahko mladi iz vse Evrope v starosti **18 do 30 let**, odprtega in sodelujočega duha, predhodno poznavanje detektorjev ni potrebno. Ni omejitev glede kulturnega ozadja ali študijske smeri, še več, raznovrstnost je zelo zaželjena! Udeleženci se boste med dogodkom lahko posvetovali z vodilnimi svetovnimistrokovnjaki za detektorje in slikovno tehnologijo.

**Rok za prijavo in oddajo svoje zamisli glede prihodnjih družbenih izzivov je 15. Marec 2018.**

Izbranih 10 udeležencev bo nagrajenih s petdnevnim obiskom CERN-a (Ženeva, Švica) oziroma ESRF (Grenobel, Francija), kjer se bodo dodatno poglobili v predlagane rešitve.

**Za dodatne informacije obiščite** <https://attractyoung.wordpress.com/>, **najnovejše novice pa lahko spremljate tudi na** <https://twitter.com>, (AttractYoung).